**Vedtekter SFO**

Vedtatt i styret den 05.10.22

**§ 1 Formål**
Skolefritidsordningen (SFO) på Snåsa Montessoriskole er et omsorgs- og fritidstilbud utenom skoletid for barn på 1.- 4. trinn, samt for barn med særskilte behov på 5.-7. trinn. SFO på Snåsa Montessoriskole skal følge Rammeplanen for SFO. Barn med funksjonshemninger skal gis gode utviklingsmuligheter. Barna skal i hovedsak selv kunne bestemme hva de skal bruke tida i SFO til. Forholdene skal legges til rette slik at barnas behov for omsorg, trygghet og trivsel sikres. SFO skal fremme barnekulturen og ellers legge til rette for lek, kultur- og fritidsaktiviteter.

**§ 2 Eierforhold**
Skolefritidsordningene eies og drives av Snåsa Montessoriskole. Rektor ved skolen er opptaksmyndighet og faglig og administrativ leder.

**§ 3 Opptakskriterium**
Barn i målgruppa (jf. § 1) tas inn etter søknad. Søknadsfrist ved hovedinntak er 20. august. Søknader innkommet etter fristens utløp, kan innvilges dersom det er plass i ordningen. Hvis det i SFO ikke er plass til alle som søker, skal de yngste barna prioriteres. En tildelt plass varer ett skoleår, eller inntil den sies opp av foresatte. Det er totalt 15 elevplasser ved SFO ordningen. Avslag på plass kan ankes. Ankeinstans er styret ved skolen

**§ 4 Opptaksperiode**
Opptaksperioden er fra 1. til 4. klasse.

**§ 5 Daglig åpningstid/årlig åpningstid**
SFO- året er åpen alle dager det er skole etter skoleruta. Elever som melder seg på SFO kan benytte SFO alle dager det er åpent. SFO har også et tilbud med kun en fast dag pr. uke.

Åpningstiden i SFO er fra kl. 14.00 til kl. 16.30 mandag til torsdag, og fra kl. 12.00 til kl. 14.15 på fredager. SFO er stengt i alle skolens planleggingsdager.

SFO kan være åpen i ca 3 uker hver sommerferie hvis det er behov for det. For at det skal gis et SFO-tilbud hele dager i sommerferien, må det være minst 3 påmeldte. Påmelding er bindende etter påmeldingsfristen, og betaling for SFO i sommerferien skjer som forskuddsbetaling iht. påmelding.

**§ 6 Pris- og betalingsbetingelser**
Prisen fastsettes årlig av skolens styre, og publiseres i virksomhetsplanen. Ev. prisendring vil skje 1. august årlig. Foresatte kan søke om redusert foreldrebetaling jf. forskrift til opplæringsloven §§ 1B-1 og 1B-2. Betaling skjer etter faktura sammen med skolepenger. Manglende betaling utover en måned etter betalingsfrist medfører oppsigelse av plassen. Elever som ikke har et SFO-tilbud kan ha kjøpedager på SFO, priser vedtas av skolestyret.

**§ 7 Bemanning**
SFO bemannes med fagarbeidere/assistenter, slik at det totalt er tilstrekkelig bemanning til å gi god omsorg, god tilrettelegging og godt tilsyn i forhold til barnegruppas størrelse og sammensetning. SFO har SFO leder.

**§ 8 Leke- og oppholdsareal**
Leke- og oppholdsarealet skal være egnet til formålet. Dette innebærer bl.a. at det er tilrettelagt for barn med funksjonshemninger, at lekeapparater er sikre (jf. Forskrift om sikkerhet ved lekeplassutstyr), og at uteområdet er sikkert, også med hensyn til trafikk.

**§ 9 Konsekvenser ved mangler ved tilbudet**
Det vil kunne innvilges redusert betaling ved stengning av SFO ut over 3 dager som følge av stort fravær blant ansatte. Dersom SFO stenges som følge av streik, eller force majeure (strømbrudd, epidemi osv.), er ikke skolen erstatningspliktig.

**§ 10 Taushetsplikt**
Personalet har taushetsplikt, jf. forvaltningsloven § 13.

**§ 11 Oppsigelsesfrist**
Oppsigelse av plass skal skje skriftlig til rektor ved skolen, med tre måneders varsel. Oppsigelsestid er tre måneder fra den 1. i måneden etter at oppsigelsen er levert. Betaling for SFO plass skjer i hele oppsigelsesperioden. Oppsigelse/reduksjon av plass etter 1. april godtas ikke. Skolen sender umiddelbart ut en skriftlig bekreftelse på at oppsigelsen er registrert.